২০২১–২২ ভারত নারী ক্রিকেট দলের নিউজিল্যান্ড সফর
ভারত নারী ক্রিকেট দল ২০২২ সালের ফেব্রুয়ারি মাসে পাঁচটি একদিনের আন্তর্জাতিক (ওডিআই) ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড সফর করে। ওডিআই ম্যাচগুলো পরবর্তীতে নিউজিল্যান্ডেই অনুষ্ঠিত ২০২২ নারী ক্রিকেট বিশ্বকাপ টুর্নামেন্টের জন্য প্রস্তুতি হিসেবে গণ্য হয়। প্রাথমিকভাবে সফরের ম্যাচগুলো উত্তর নিউজিল্যান্ডে আয়োজিত হওয়ার কথা ছিল। কিন্তু ২০২২ সালের ২৭ জানুয়ারি নিউজিল্যান্ড ক্রিকেট সফরের সূচিতে পরিবর্তন আনে, এবং সফরের সব ম্যাচের আয়োজনস্থল হিসেবে কুইনসটাউনের জন ডেভিস ওভালের নাম ঘোষণা করা হয়।। সিরিজের একমাত্র টি২০আই ম্যাচে নিউজিল্যান্ড জয়ী হয়। ওডিআই সিরিজে নিউজিল্যান্ড ৪-১ ব্যবধানে জয়ী হয়।